ພວກຫົວຮຸນແຮງ ລັດອິສລາມ ລັກພາໂຕ ຊາວຄຣິສ ອາສຊີເຣຍ 90 ຄົນ
ພວກຫົວຮຸນແຮງ ລັດອິສລາມ ລັກພາໂຕຊາວ​ຄ​ຣິ​ສ Assyria 90 ຄົນຈາກໝູ່​ບ້ານຂົາເຈົ້າ ໃນ​ພາກຕາເວັນອອກ ສຽງເໜືອ ຂອງຊີເຣຍ.
ບັນດານັກເຄື່ອນໄຫວກ່າວໃນວັນອັງຄານມື້ນີ້ວ່າ ພວກຫົວຮຸນ ແຮງລັດອິສລາມ ໄດ້ລັກພາໂຕ ຢ່າງໜ້ອຍ 90 ຄົນ ຈາກໝູ່ ບ້ານຕ່າງໆຂອງຊາວ Assyrian ທີ່ນັບຖືສາສະໜາຄຣິສ ຢູ່ໃນ ພາກຕາເວັນອອກສຽງເໜືອ ຂອງຊີເຣຍ ກຸ່ມສີ້ງຊອມສິດທິມະນຸດໃນຊີເຣຍຊຶ່ງມີຫ້ອງການຢູ່ປະເທດ ອັງກິດ ທີ່ໄດ້ຕິດຕາມ ເບິ່ງສະຖານະການໃນຊີເຣຍ ກ່າວວ່າ ພວກຫົວຮຸນແຮງໄດ້ລັກພາໂຕປະຊາຊົນ ຫລັງຈາກໄດ້ເຂົ້າ ຍຶດເອົາບ້ານ Tal Shamiram ແລະໝູ່ບ້ານອື່ນໆຂອງຊາວ Assyrian ໃນແຂວງ Hassakeh ການລັກພາໂຕທີ່ວ່ານີ້ ມີຂຶ້ນຫລັງຈາກໄດ້ເກີດການປະທະກັນໃນວັນຈັນວານນີ້ ຢູ່ໃນຂົງ ເຂດດັ່ງກ່າວ ລະຫວ່າງພວກນັກລົບຊາວເຄີດ ແລະກຸ່ມລັດອິສລາມ ຊາວເຄີດໄດ້ເປີດ ສາກໂຈມຕີ ໃນເຂດທີ່ຢູ່ໃກ້ກັບຊາຍແດນອີຣັກ ໃນວັນອາທິດທີ່ຜ່ານມາ ໂດຍໄດ້ຮັບການ ສະໜັບສະໜູນ ຈາກການໂຈມຕີທາງອາກາດ ຕໍ່ພວກຫົວຮຸນແຮງ ໂດຍແນວໂຮມ ພາຍ ໃຕ້ການນຳພາຂອງສະຫະລັດ ກອງທັບສະຫະລັດ ກ່າວວ່າ ການໂຈມຕີທາງອາກາດ 11 ຖ້ຽວບິນ ໃນວັນອາທິດທີ່ຜ່ານ ມາ ທີ່ແຂວງ Hassakeh ໄດ້ຖືກກອງກຳລັງ ບັນດາຍານພາຫາ ນະ ແລະຄ້າຍທະຫານ ຂອງພວກຫົວຮຸນແຮງກຸ່ມລັດອິສລາມ ພວກນັກລົບຊາວເຄີດ ໄດ້ນຳພາການບຸກໂຈມຕີທາງພາກພື້ນດິນຕໍ່ກຸ່ມລັດອິສ ລາມ ຢູ່ໃນ ຫລາຍເຂດ ທາງພາກເໜືອຂອງຊີເຣຍ ໃນຄວາມພະຍາຍາມຢູ່ອີກ ບ່ອນນຶ່ງທີ່ໄດ້ຮັບການ ສະໜັບສະໜູນຈາກການໂຈມຕີທາງອາກາດນັ້ນ ຊາວເຄີດໄດ້ເຂົ້າຍຶດເອົາເມືອງ Kobani ຄືນມາຈາກພວກນັກລົບລັດອິສລາມ ໃນເດືອນແລ້ວນີ້ ກຸ່ມລັດອິສລາມ ມັກໃຊ້ການລັກພາໂຕ ຮວມຢູ່ໃນເລ່ຫລ່ຽມ ໂດຍທຳການລັກພາໂຕ ແລະ ໃນບາງກໍລະນີ ກໍໄດ້ສັງຫານຜູ້ຄົນ ຢູ່ໃນຊີເຣຍ ອີຣັກ ແລະລີເບຍ